id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi ms ms nl id id pl id id ms id id id ms id en ms id ms sw id id id ms ms id ms id id ms id ms id nl id id ms ms ms id id id ms id ms id ms ms id ms tr id ms id id hy hy hy en ms tr ms ms ms id ms ms ms en en en en en en en en en en id ms ms id id en id id jv ms id id it es id id en id ms ms ms ms ms ms
Kes Dera Bella: Ini Tanggungjawab Bersama HENTIKAN Penderaan!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Jangan Ulangi Kes Bella! Amalkan Jaga Tepi Kain Orang, Elak Penderaan Kanak-kanak!
Ditulis oleh Asyikin Md Isa Disemak pada 21/06/2022
Disemak secara perubatan oleh Dr. Joseph Tan
Bagi mereka yang mengikut kes dera Bella, pastinya akan berasa sayu dan sedih apabila mengetahui penganiayaan yang dilakukan terhadap remaja itu.
Perkongsian artikel kali ini bukan semata-mata untuk memperkatakan mengenai kes Bella didera. Tetapi secara amnya mengenai isu anak yang menjadi mangsa dera, kesan penderaan kanak-kanak serta langkah pencegahan yang boleh masyarakat lakukan.
Untuk mendapatkan lebih banyak info tentang Keibubapaan, sila dapatkannya di sini.
Isu kes dera Bella
Kanak-kanak yang pernah didera, mempunyai kecenderungan mengalami penderaan berulang dan risiko ini adalah lebih tinggi untuk terjadi bagi kanak-kanak istimewa.
Keadaan seperti masalah tingkah laku, isu kesihatan mental, ketidakupayaan atau masalah kesihatan dan kelewatan perkembangan sering memainkan peranan akan cara layanan yang diterima kanak-kanak di rumah.
Dalam isu seperti kes Bella didera ini, dianggarkan 1 daripada 3 kanak-kanak kurang upaya sering menjadi mangsa penganiayaan seperti pengabaian, penderaan fizikal atau seksual. Amat mengejutkan, kan!
Definisi penderaan fizikal & pengabaian
Pengabaian adalah kegagalan untuk menyediakan keperluan asas kanak-kanak, seperti:
Fizikal, contohnya kekurangan pengawasan bersesuaian atau kegagalan menyediakan makanan, tempat tinggal atau rawatan perubatan
Pendidikan, seperti kegagalan untuk mendidik kanak-kanak atau memenuhi keperluan pendidikan khas
Emosi, contohnya tidak memberi perhatian kepada keperluan emosi kanak-kanak atau pendedahan kepada keganasan rumah tangga
Penderaan fizikal melibatkan kecederaan fizikal – lebam kecil hingga patah tulang teruk atau kematian – kesan daripada tumbukan, pukulan, tendangan, gigitan, goncangan, balingan, tikaman, cekikan atau apa sahaja perlakuan yang boleh mencederakan kanak-kanak, sama ada dengan niat atau tidak.
Penderaan emosi adalah sebarang corak tingkah laku yang menjejaskan perkembangan emosi atau harga diri kanak-kanak – kritikan, ancaman, penolakan berterusan, tidak memberikan kasih sayang, sokongan atau bimbingan.
Risiko kes dera Bella akan terjadi pada kanak-kanak lain
Beberapa faktor menjadikan anak istimewa ini dengan risiko tinggi berdepan keganasan termasuklah stigma, diskriminasi dan kejahilan mengenai ketidakupayaan serta kurangnya sokongan sosial buat penjaga.
Menempatkan anak kurang upaya di pusat penjagaan juga meningkatkan kerentanan mereka terhadap penderaan. Ini terutamanya jika kanak-kanak itu mengalami kesukaran berkomunikasi – menimbulkan halangan buat mereka berkongsikan penderaan yang dialami.
Kes Bella didera: Kesan penderaan kanak-kanak
Impak penderaan biasanya bersifat fizikal – merosakkan sistem saraf pusat, patah tulang, kecederaan organ dalaman, melecur, kekurangan zat makanan dan trauma kepala.
Kesan penderaan lain boleh menyebabkan masalah jantung dan trauma emosi jangka panjang serta masalah tingkah laku seperti kes dera Bella.
Kanak-kanak, walaupun tidak termasuk sebagai kurang upaya, berisiko tinggi untuk mengalami kegelisahan dan cubaan membunuh diri.
Kes dera Bella: Tanda-tanda penderaan
Jadi bagaimana untuk mengenal pasti jika berlakunya penderaan? Amnya, tidak kira anak istimewa atau tidak, tanda penderaan adalah sama.
Selain kesan fizikal – lebam, patah tulang, kecederaan kepala atau sebarang tanda lain – 2 petunjuk utama adalah:
Aduan daripada kanak-kanak bahawa mereka telah didera
Malangnya, bagi kanak-kanak kurang upaya, perubahan tingkah laku kesan penderaan mungkin dikaitkan dengan ketidakupayaan mereka. Kedengarannya seperti kes Bella didera, kan?
Istilah jaga kain sendiri, tidak begitu relevan dalam situasi ini. Sebaliknya ia adalah tanggungjawab kita bersama untuk memantau dan melaporkan jika penderaan berlaku.
Mencegah pengabaian & penderaan
Berikut beberapa perkara yang boleh anda lakukan bagi mencegah pengabaian dan penderaan seperti kes dera Bella:
Disiplinkan anak-anak dengan bertimbang rasa. Jangan mendisiplinkan mereka ketika anda sedang marah, ambillah masa untuk bertenang terlebih dahulu.
Nilai sikap anda. Penderaan bukan sekadar melibatkan fizikal. Perkataan dan tindakan boleh menyebabkan kesan mendalam dan berkekalan. Elakkan daripada memukul atau menjerit.
Mendidik diri dan individu lain. Berikan sokongan kepada kanak-kanak dan ibu bapa adalah cara terbaik mencegah penderaan.
Ajarkan kepada anak hak mereka. Bagi kanak-kanak yang diajar bahawa mereka adalah istimewa dan mempunyai hak untuk selamat, maka penderaan yang berlaku tidak akan dianggap sebagai kesalahan diri dan mereka akan lebih cenderung untuk membuat aduan jika didera.
Fahami maksud penderaan kanak-kanak. Penderaan fizikal dan seksual jelas merupakan penganiayaan. Namun tidak kurang juga dengan pengabaian atau kegagalan ibu bapa atau penjaga menyediakan makanan, pakaian dan penjagaan yang diperlukan kanak-kanak. Mereka juga boleh didera secara emosi apabila diabaikan, dicaci atau diasingkan secara berterusan.
Kenal pasti tandanya. Kecederaan tanpa sebab bukanlah satu-satunya tanda didera. Kemurungan, ketakutan terhadap individu dewasa, kesukaran mempercayai pihak lain, perubahan mendadak dalam pola makan atau tidur, tingkah laku seksual tidak sesuai dan penjagaan kebersihan diri yang lemah antara petanda si kecil diabaikan atau didera secara fizikal, seksual mahupun emosi.
Laporkan penderaan. Jika anda melihat kanak-kanak dicederakan atau wujudnya bukti penderaan, laporkan kepada Jabatan Kebajikan Masyarakat (JKM) atau polis.
Sebenarnya kes dera Bella, bukanlah satu-satunya isu penderaan yang berlaku, cuma kebanyakannya tidak dilaporkan.
Jadi di sini wujudnya tanggungjawab anda sebagai masyarakat yang prihatin. Jika anda mengesyaki berlakunya pengabaian dan penderaan kepada kanak-kanak, laporkan dengan segera. Ayuh kita berganding bahu menghentikan penderaan kanak-kanak!
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Hello Health Group tidak menawarkan nasihat perubatan, diagnosis atau rawatan.
Fact Sheet: Maltreatment of Children with Disabilities. http://preventchildabuse.org/images/docs/maltreatmentofchildrenwithdisabilities.pdf,  Accessed on April 23, 2022
Abuse of Children With Intellectual Disabilities. http://www.thearc.org/wp-content/uploads/forchapters/Child%20Abuse.pdf, Accessed on April 23, 2022
What Everyone can do to Prevent Child Abuse. https://www.childwelfare.gov/pubPDFs/2004guide.pdf, Accessed on April 23, 2022
What You Can Do to Prevent Child Abuse. https://www.urmc.rochester.edu/encyclopedia/content.aspx?contenttypeid=1&contentid=1565,  Accessed on April 23, 2022
Ten Things You Can Do to Prevent Child Abuse. https://www.dcyf.wa.gov/safety/prevent-child-abuse, Accessed on April 23, 2022
Listing: Preventing Abuse and Neglect of Children with Disabilities.https://www.sralab.org/lifecenter/resources/listing-preventing-abuse-and-neglect-children-disabilities, Accessed on April 23, 2022
Vj Palusci (2007). Children with disabilities: Prevention of maltreatment. https://www.researchgate.net/publication/344419052_Children_with_disabilities_Prevention_of_maltreatment, Accessed on April 23, 2022
Children with disabilities more likely to experience violence. https://www3.paho.org/hq/index.php?option=com_content&view=article&id=6998:2012-children-disabilities-more-likely-experience-violence&Itemid=135&lang=en, Accessed on April 23, 2022
The Risk and Prevention of Maltreatment of Children With Disabilities. https://www.childwelfare.gov/pubpdfs/focus.pdf, Accessed on April 23, 2022
Bagaimana Ingin Mengendalikan Penderaan Kanak-Kanak?
Ditulis oleh Asyikin Md Isa Disemak pada 21/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.